স্টাফ রিপোর্টার ॥ শায়েস্তাগঞ্জ রেল জংশন এলাকায় অভিযান চালিয়ে ৫টি খাবারের দোকান সিলগালা করেছে স্বাস্থ্য অধিদপ্তর। স্বাস্থ্য অধিদপ্তরের সার্টিফিকেট না থাকায় এসব সিলগালা করা হয়। গতকাল বুধবার দুপুরে ঢাকা-সিলেট রেলওয়ের সহকারী বাণিজ্যিক কর্মকর্তা সুলতান আহমেদ এ অভিযান পরিচালনা করেন। শায়েস্তাগঞ্জ জংশনের স্টেশন মাস্টার এবিএম মঈনুল ইসলাম জানান, প্লাটফর্মের বিভিন্ন স্থানে টং দোকান, চা-দোকানের লাইসেন্স নবায়ন ও মেডিকেল সার্টিফিকেট না থাকার অভিযোগে পাঁচটি দোকান সিলগালা করা হয়েছে। সিলগালা দোকানগুলো হচ্ছে, সুজিত স্টোর, মানিক স্টোর, শ্র“তি স্টোর, সানু মিয়ার চায়ের দোকান এবং অপর একটি ফুটপাতের দোকান। অভিযানে অন্যান্যের মধ্যে আখাউড়া রেল জংশনের নিরাপত্তা পুলিশের চিফ ইন্সপেক্টর সিরাজ উদ্দীন, সহকারি ভূমি কর্মকর্তা, শায়েস্তাগঞ্জ রেলওয়ে থানার পুলিশ সদস্যরা উপস্থিত ছিলেন।